Moon Chae-won

Moon Chae-won (lahir 13 November 1986) ialah seorang pelakon wanita Korea Selatan. Moon terkenal menerusi lakonannya di dalam drama Painter of the Wind (2008), Brilliant Legacy (2009), The Innocent Man (2012) dan Good Doctor (2013).

Karier

2007–2011
Moon membuat penampilan lakonan pertama beliau pada tahun 2007 di dalam Mackerel Run bersama-sama pendatang baru, Lee Min-ho. Mereka merupakan diantara 60 pelakon yang menjalani ujibakat untuk sitkom remaja tersebut. Moon dan Lee juga muncul di dalam filem komedi tahun 2008, Our School's E.T..

Beliau mula dikenali pada tahun 2008 menerusi drama Painter of the Wind dimana beliau melakonkan watak seorang gisaeng. Moon kemudiannya muncul di dalam drama Brilliant Legacy. Moon kemudiannya mempunyai peranan sokongan di dalam drama My Fair Lady. Pada bulan Oktober 2010, beliau menyertai agensi bakat, Barunson Entertainment (kemudiannya dinamakan semula kepada MSTeam). Moon mendapat watak utama pertamanya di dalam drama It's Okay, Daddy's Girl.

Pada tahun 2011, Moon ditawarkan satu-satunya watak wanita di dalam filem War of the Arrows. Moon menjalani latihan memanah dan menunggang kuda untuk filem tersebut. War of the Arrows kemudiannya menjadi filem Korea dengan kutipan tertinggi pada tahun 2011 dan persembahan lakonan Moon di dalam filem ini dipuji oleh pengkritik. Beliau kemudiannya memenangi kategori Pelakon Wanita Terbaik di Anugerah Grand Bell dan Anugerah Filem Blue Dragon.

Moon kembali ke layar kecil menerusi drama era Joseon, The Princess' Man. Moon kemudiannya memenangi Anugerah Kecemerlangan Tertinngi di Anugerah Drama KBS untuk drama ini.

2012–sekarang
Pada tahun 2012, Moon membintangi melodrama The Innocent Man bersama-sama Song Joong-ki. Beliau menerima pujian untuk persembahan lakonannya dan memenangi Anugerah Kecemerlangan Tertinggi di Anugerah Drama KBS buat tahun kedua berturut-turut. Moon seterusnya membintangi drama perubatan tahun 2013, Good Doctor. Beliau kemudiannya membintangi filem pendek, Awaiting. 

Moon kembali ke layar perak pada tahun 2015 menerusi filem romantik komedi, Love Forecast. Beliau kemudiannya membintangi bersama Yoo Yeon-seok di dalam filem Mood of the Day. 

Moon membintangi sebagai watak utama di dalam drama thriller MBC, Goodbye Mr. Black, drama pertamanya dalam tempoh tiga tahun. Moon meninggalkan agensi MS Team Entertainment dan menyertai Namoo Actors.

Filemografi

Drama

Filem

Rancangan varieti

Video muzik

Diskografi

Anugerah dan pencalonan

Rujukan

Pautan luar
 
 

Kelahiran 1986
Orang hidup
Pelakon wanita Korea Selatan